‘Christene ervaar hoë vlakke van vervolging in 73 lande’Foto: Verskaf Die Geopende Deure Wêreldwaarnemingslys word elke Januarie vrygestel, en dit lys die top‑50‑lande waar Christene die ergste vervolging ervaar. Volgens Jan Gouws, uitvoerende direkteur van Geopende Deure Suider-Afrika, was Noord-Korea vyf jaar gelede die enigste land wat as ‘uiters’ geklassifiseer is vir sy vlak van vervolging van Christene. “Hierdie jaar, op die Geopende Deure Wêreldwaarnemingslys vir 2019, net soos in 2018, het 11 lande genoeg punte behaal om in daardie kategorie te val.” Die Wêreldwaarnemingslys (WWL) van 2019 is die jongste jaarlikse opname van 150 lande met die doel om te meet waar dit die moeilikste is om as ŉ Christen te leef. Die algehele tendens in vanjaar se lys is dat byna die helfte (73) van die lande uiterse, baie hoë of hoë vlakke van vervolging getoon het. ŉ Jaar vantevore was dit 58 lande. In hierdie 73 lande meen Geopende Deure dat die syfers daarop dui dat een uit elke nege Christene wêreldwyd ‘hoë’ vlakke van vervolging ervaar. Verlede jaar was dit die ekwivalent van een uit elke 12 Christene. Foto: Verskaf In Asië (volgens die VN-definisie, insluitende die Midde-Ooste), val dit egter tot een uit drie, terwyl dit in Afrika een uit ses is en in Latyns-Amerika een uit 21. Geopende Deure Internasionaal meen dat na raming 245 miljoen Christene in die top‑50-lande op die Wêreldwaarnemingslys ‘hoë’ vlakke van vervolging ervaar. Christen-vervolging word deur die WWL-metodologie gedefinieer as “enige vyandige ervaring as gevolg van ŉ identifisering met Christus. Dit kan vyandige gesindhede, woorde en aksies teenoor Christene insluit”. “Hierdie statistiese bewyse en navorsing toon dat die vervolging van Christene steeds toeneem en bevestig die belangrikheid van Geopende Deure se werk om die vervolgde Kerk wêreldwyd te versterk,” het Gouws gesê. “Die jaarlikse WWL dui op die jongste tendense van Christelike vervolging en help ons organisasie om te weet waar om ons werk te fokus.” Die top‑10‑lande op die 2019‑WWL waar Christene tans die meeste vervolging ervaar, is soos volg: Die volledige lys van 50 lande kan hier besigtig word.